CELEX: 32013R0817
Language: hr
Date: 2013-08-28 00:00:00
Title: Uredba Komisije (EU) br. 817/2013 оd 28. kolovoza 2013. o izmjeni priloga II. i III. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u vezi s gumom arabikom modificiranom oktenilsukcinskom kiselinom  Tekst značajan za EGP

29.8.2013   
            
            
               HR
            
            
               Službeni list Europske unije
            
            
               L 230/7
            
         UREDBA KOMISIJE (EU) br. 817/2013
   оd 28. kolovoza 2013.
   o izmjeni priloga II. i III. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u vezi s gumom arabikom modificiranom oktenilsukcinskom kiselinom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3., članak 14. i članak 30. stavak 5.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Prilogom III. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u prehrambenim aditivima, prehrambenim enzimima, prehrambenim aromama i hranjivim tvarima te uvjeti njihove uporabe.
            
         
               (3)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive iz priloga II. i III. Uredbi (EZ) br. 1333/2008.
            
         
               (4)
            
            
               Ti popisi i specifikacije mogu se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva.
            
         
               (5)
            
            
               Zahtjev za odobrenje uporabe gume arabike modificirane oktenilsukcinskom kiselinom kao emulgatora u određenim kategorijama hrane i aromama podnesen je 12. studenog 2007. i stavljen je na raspolaganje državama članicama.
            
         
               (6)
            
            
               Europska agencija za sigurnost hrane ocijenila je sigurnost gume arabike modificirane oktenilsukcinskom kiselinom kao emulgatora koji se dodaje aromama i određenoj drugoj hrani i izrazila svoje mišljenje 11. ožujka 2010. (4). Agencija je na temelju rezultata dostupnih istraživanja i informacija o samoj akacijevoj gumi ili o drugim škrobovima modificiranima oktenilsukcinskom kiselinom zaključila da predložena uporaba i uporabne razine akacijeve gume modificirane oktenilsukcinskom kiselinom kao emulgatora u hrani ne predstavljaju sigurnosni rizik.
            
         
               (7)
            
            
               Postoji tehnološka potreba za uporabom gume arabike modificirane oktenilsukcinskom kiselinom kao emulgatorom u određenoj hrani te emulgatorom u emulzijama aromatiziranih ulja koje se dodaju različitoj hrani jer imaju poboljšana svojstva u usporedbi s postojećim emulgatorima. Stoga je prikladno odobriti uporabu gume arabike modificirane oktenilsukcinskim kiselinom u kategorijama hrane za koje je podnesen zahtjev i dodijeliti broj E 423 tom prehrambenom aditivu.
            
         
               (8)
            
            
               Specifikacije za gumu arabiku modificiranu oktenilsukcinskom kiselinom trebaju se uvrstiti u Uredbu (EU) br. 231/2012 kada se prvi put uvrste na popis prehrambenih aditiva Unije u prilozima II. i III. Uredbi (EZ) br. 1333/2008.
            
         
               (9)
            
            
               Stoga je Uredbu (EZ) br. 1333/2008 i Uredbu (EU) br. 231/2012 potrebno na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilozi II. i III. Uredbi (EZ) br. 1333/2008 izmjenjuju se u skladu s Prilogom I. ovoj Uredbi.
   Članak 2.
   Prilog Uredbi (EU) br. 231/2012 izmjenjuje se u skladu s Prilogom II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. kolovoza 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 83, 22.3.2012., str. 1.
   
      (4)  EFSA Journal 2010.; 8(3):1539.
   
      PRILOG I.
      
                  A.
               
               
                  Prilog II. Uredbi (EZ) br. 1333/2008 mijenja se kako slijedi:
                  
                              1.
                           
                           
                              U dijelu B, u tablici 3 „Aditivi osim bojila i sladila”, nakon unosa za prehrambeni aditiv E 422 umeće se sljedeći unos:
                              
                                          „E 423
                                       
                                       
                                          Guma arabika modificirana oktenilsukcinskom kiselinom”
                                       
                                    
                        
                              2.
                           
                           
                              Dio E mijenja se kako slijedi:
                              
                                          (a)
                                       
                                       
                                          u kategoriji 05.4 „Ukrasi, premazi i nadjevi, osim nadjeva na bazi voća obuhvaćenih kategorijom 4.2.4”, nakon unosa za prehrambeni aditiv E 416 umeće se sljedeći unos:
                                          
                                                       
                                                   
                                                   
                                                      „E 423
                                                   
                                                   
                                                      Guma arabika modificirana oktenilsukcinskom kiselinom
                                                   
                                                   
                                                      10 000
                                                   
                                                   
                                                      Samo glazure”
                                                   
                                                   
                                                       
                                                   
                                                
                                    
                                          (b)
                                       
                                       
                                          u kategoriji 12.6 „Umaci” nakon unosa za prehrambeni aditiv E 416 umeće se sljedeći unos:
                                          
                                                       
                                                   
                                                   
                                                      „E 423
                                                   
                                                   
                                                      Guma arabika modificirana oktenilsukcinskom kiselinom
                                                   
                                                   
                                                      10 000”
                                                   
                                                   
                                                       
                                                   
                                                   
                                                       
                                                   
                                                
                                    
                                          (c)
                                       
                                       
                                          u kategoriji 14.1.4 „Aromatizirana pića” nakon unosa za prehrambeni aditiv E 405 umeće se sljedeći unos:
                                          
                                                       
                                                   
                                                   
                                                      „E 423
                                                   
                                                   
                                                      Guma arabika modificirana oktenilsukcinskom kiselinom
                                                   
                                                   
                                                      1 000
                                                   
                                                   
                                                      Samo u energetskim napitcima i pićima koja sadrže voćni sok”
                                                   
                                                   
                                                       
                                                   
                                                
                                    
                        
            
                  B.
               
               
                  Prilog III. Uredbi (EZ) br. 1333/2008 mijenja se kako slijedi:
                  U dijelu 4 „Prehrambeni aditivi uključujući nositelje u prehrambenim aromama” nakon unosa za prehrambeni aditiv E 416 umeće se sljedeći unos:
                  
                              „E 423
                           
                           
                              Guma arabika modificirana oktenilsukcinskom kiselinom
                           
                           
                              Emulzije aromatiziranih ulja korištene u kategorijama 03: Smrznuti deserti; 07.2: Mali fini pekarski proizvodi; 08.2: Prerađeno meso, samo prerađeno meso peradi; 09.2: Prerađena riba i riblji proizvodi uključujući školjke i rakove, te u kategoriji 16: Deserti osim proizvoda obuhvaćenih kategorijama 1, 3 i 4.
                           
                           
                              500 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 14.1.4: Aromatizirana pića, samo aromatizirana pića koja ne sadrže voćne sokove i gazirana aromatizirana pića koja sadrže voćne sokove, i u kategoriji 14.2: Alkoholna pića uključujući i njihove varijante bez alkohola i s malim postotkom alkohola.
                           
                           
                              220 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 05.1: Kakao i čokoladni proizvodi obuhvaćeni Direktivom 2000/36/EZ, 05.2: Ostali slatkiši uključujući mikroslatkiše za osvježenje daha, 05.4: Ukrasi, premazi i nadjevi, osim nadjeva na bazi voća obuhvaćenih kategorijom 4.2.4, i u kategoriji 06.3: Žitarice za doručak.
                           
                           
                              300 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 01.7.5: Topljeni sir.
                           
                           
                              120 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 05.3: Žvakaća guma.
                           
                           
                              60 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 01.8: Mliječni analozi uključujući zamjene za vrhnje za napitke; 04.2.5: Džemovi, želei i marmelade te slični proizvodi; 04.2.5.4: Maslaci i namazi od orašastih plodova; 08.2: Prerađeno meso; 12.5: Juhe i mesne juhe (temeljci); 14.1.5.2: Ostalo, samo instant kava i čaj te gotova jela na bazi žitarica.
                           
                           
                              240 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 10.2: Prerađena jaja i proizvodi od jaja.
                           
                           
                              140 mg/kg u aromatiziranim emulzijama
                           
                        
                              Emulzije aromatičnih ulja korištene u kategoriji 14.1.4: Aromatizirana pića, samo negazirana aromatizirana pića koja sadrže voćne sokove; 14.1.2: Voćni sokovi kako su utvrđeni Direktivom 2001/112/EZ i sokovi od povrća, samo sokovi od povrća, i u kategoriji 12.6: Umaci, samo umaci od mesa i slatki umaci.
                           
                           
                              400 mg/kg u aromatiziranim emulzijama
                           
                        
                              Emulzije aromatiziranih ulja korištene u kategoriji 15: Gotovi slani zalogaji i grickalice.
                           
                           
                              440 mg/kg u aromatiziranim emulzijama”
                           
                        
            
   
      PRILOG II.
      U Prilogu Uredbi (EU) br. 231/2012, nakon specifikacije za prehrambeni aditiv E 422 umeće se sljedeći unos:
      
         „E 423 GUMA ARABIKA MODIFICIRANA OKTENILSUKCINSKOM KISELINOM
         
         
                     
                        Sinonimi
                     
                  
                  
                     Guma arabika hidrogen oktenil butandioat; Guma arabika hidrogen oktenilsukcinat; Guma arabika modificirana oktenilsukcinskom kiselinom; Akacijeva guma modificirana oktenilsukcinskom kiselinom
                  
               
                     
                        Definicija
                     
                  
                  
                     Gumu arabiku modificiranu oktenilsukcinskom kiselinom dobiva se esterifikacijom gume arabike (Acacia seyal) ili gume arabike (Acacia senegal) u vodenoj otopini s najviše 3 % anhidrida oktenilsukcinske kiseline. Slijedi sušenje raspršivanjem.
                  
               
                     EINECS
                  
                  
                      
                  
               
                     Kemijski naziv
                  
                  
                      
                  
               
                     Kemijska formula
                  
                  
                      
                  
               
                     Prosječna molekulska masa
                  
                  
                     Frakcija i.: 3,105 g/mol
                     Frakcija ii.: 1,106 g/mol
                  
               
                     Analiza
                  
                  
                      
                  
               
                     
                        Opis
                     
                  
                  
                     Prljavobijeli do svijetlosmeđi sipki prah
                  
               
                     
                        Identifikacija
                     
                  
               
                     Viskoznost 5 %-ne otopine na 25 °C
                  
                  
                     Najviše 30 mPa.s
                  
               
                     Reakcija taloženja
                  
                  
                     Tvori pahuljasti talog u otopini olovnog subacetata (TS)
                  
               
                     Topljivost
                  
                  
                     Lako topljiv u vodi; netopljiv u etanolu
                  
               
                     pH za 5 %-tnu vodenu otopinu
                  
                  
                     3,5 do 6,5
                  
               
                     
                        Čistoća
                     
                  
               
                     Gubitak pri sušenju
                  
                  
                     Najviše 15 % (105 °C, 5 sati)
                  
               
                     Stupanj esterifikacije
                  
                  
                     Najviše 0,6 %
                  
               
                     Ukupan pepeo
                  
                  
                     Najviše 10 % (530 °C)
                  
               
                     Pepeo netopljiv u kiselini
                  
                  
                     Najviše 0,5 %
                  
               
                     Tvari netopljive u vodi
                  
                  
                     Najviše 1,0 %
                  
               
                     Test na škrob ili dekstrin
                  
                  
                     Zagrijavati do vrenja vodenu otopinu uzorka 1:50, dodati 0,1 % ispitne otopine joda (TS). Ne pojavljuje se plavkasta ili crvenkasta boja.
                  
               
                     Test na gume s taninom
                  
                  
                     U 10 ml vodene otopine uzorka 1:50 dodati 0,1 ml ispitne otopine željezova klorida (TS). Ne pojavljuje se crnkasta boja ili crnkasti talog.
                  
               
                     Ostatak oktenilsukcinske kiseline
                  
                  
                     Najviše 0,3 %
                  
               
                     Olovo
                  
                  
                     Najviše 2 mg/kg
                  
               
                     
                        Mikrobiološki kriterij
                     
                  
               
                     
                        Salmonella sp.
                  
                  
                     Odsutna u 25 g
                  
               
                     
                        Escherichia coli
                     
                  
                  
                     Odsutna u 1 g”